დარიჩინისფერი იხვი

**დარიჩინისფერი იხვი** (***Spatula cyanoptera***) — იხვისებრთა ოჯახის წარმომადგენელი მცირე ზომის მოტივტივე იხვი, რომელიც გავრცელებულია ჩრდილოეთ და სამხრეთ ამერიკის დასავლეთ ნაწილში. იგი ბინადრობს დაჭაობებულ ადგილებსა და გუბურებში, კვების რაციონს კი ძირითადად მცენარეულობა შეადგენს. დარიჩინისფერი იხვი გენეტიკურად დაკავშირებულია ჩრდილოამერიკულ მოტივტივე იხვებთან.

## დახასიათება
ზრდასრულ მამალს აქვს სპეციფიკური დარიჩინისფერი-წითელი თავი და სხეული, მუქი ყავისფერი ზურგი, წითელი თვალები და შავი ნისკარტი. ზრდასრული დედალი გამოირჩევა ჭრელი ყავისფერი სხეულით, ღია ყავისფერი თავით, ყავისფერი თვალებითა და ნაცრისფერი ნისკარტით. დედალი ვიზუალურად ძალიან ჰგავს ლურჯფრთიან იხვს, თუმცა მისგან უფრო ინტენსიური შეფერილობით, შედარებით გრძელი, ნიჩბისებრი ნისკარტითა და ნაკლებად მკაფიო თვალისპირა ზოლებით განსხვავდება. ახალგაზრდა მამალი ინდივიდები გარეგნულად დედალს ჰგვანან, თუმცა მათი იდენტიფიცირება წითელი თვალებითაა შესაძლებელი.
 ზრდასრული ინდივიდები ბუმბულს წელიწადში ორჯერ იცვლიან, ხოლო სიცოცხლის პირველ წელს მოლიტვის სამი ფაზა ახასიათებთ., თუმცა მათი მიგრაციის მანძილი უფრო ხანმოკლეა, ვიდრე ლურჯფრთიანი იხვებისა. გარკვეული პოპულაციები ზამთრობენ კალიფორნიასა და არიზონაშიც

## ჩვევები და კვება
როგორც მოტივტივე იხვები, ისინი საკვებს წყლის ზედაპირზე ან მის სიახლოვეს მოიპოვებენ ნისკარტის სწრაფი მოძრაობით, რითაც ფილტრავენ თესლებს, ზოოპლანქტონსა და მწერებს. ხშირად ისინი იკვებებიან ჯგუფურად, მსგავსად გრძელნისკარტა იხვებისა (Northern Shoveler). მათი რაციონის უდიდეს ნაწილს შეადგენს წყლის მცენარეები, თესლები და ჭაობის ბალახების ყლორტები. კვების მცირე წილი მოდის მოლუსკებზე, ლოკოკინებზე, ხოჭოებზე, ნემსიყლაპიებსა და წყლის რწყილებზე.

## ტაქსონომია
დარიჩინისფერი იხვები ხშირად ჯვარდებიან — ლურჯფრთიან იხვებთან (Spatula discors).

**ტროპიკული დარიჩინისფერი იხვი** (Spatula cyanoptera tropica) : გავრცელებულია კოლუმბიაში, კერძოდ, მდინარეების — კაუკასა და მაგდალენას ხეობებში.

**ბორეროს დარიჩინისფერი იხვი** (Spatula cyanoptera borreroi) : გვხვდება კოლომბიის ანდების აღმოსავლეთ ნაწილში; არსებობს ცნობები ეკვადორის ჩრდილოეთით მობინადრე პოპულაციების შესახებ. შესაძლოა გადაშენებული იყოს. ქვესახეობას სახელი ეწოდა კოლუმბიელი ორნითოლოგის, ხოსე იგნასიო ბორეროს პატივსაცემად.

**ანდური დარიჩინისფერი იხვი** (Spatula cyanoptera orinoma) : ბინადრობს პერუს, ჩრდილოეთ ჩილესა და ბოლივიის მაღალმთიანეთში (ალტიპლანო).

**არგენტინული დარიჩინისფერი იხვი** (Spatula cyanoptera cyanoptera): გავრცელებულია სამხრეთ პერუში, სამხრეთ ბრაზილიაში, არგენტინაში, ჩილესა და ფოლკლენდის კუნძულებზე.

## ლიტერატურა
* Clements, James (2007). [https://www.cornellpress.cornell.edu/cup_detail.taf?ti_id=4566(https://www.cornellpress.cornell.edu/cup_detail.taf?ti_id=4566) *კლემენტსის მსოფლიოს ფრინველთა საკონტროლო სია*]. ითაკა, ნიუ-იორკი: კორნელის უნივერსიტეტის გამომცემლობა
* Dunn, J. & Alderfer, J. (2006) *National Geographic-ის საველე გზამკვლევი ჩრდილოეთ ამერიკის ფრინველთა შესახებ* მე-5 გამოცემა.
* Floyd, T (2008) *სმიტსონის საველე გზამკვლევი ჩრდილოეთ ამერიკის ფრინველთა შესახებ*. ნიუ-იორკი: HarperCollins.
* Herrera, Néstor; Rivera, Roberto; Ibarra Portillo, Ricardo & Rodríguez, Wilfredo (2006). [http://www.sao.org.co/publicaciones/boletinsao/01-Herrera.etal.RecordsSalvador.pdf(http://www.sao.org.co/publicaciones/boletinsao/01-Herrera.etal.RecordsSalvador.pdf) "სალვადორის ავიფაუნისთვის ახალი ჩანაწერები"] ("სალვადორის ავიფაუნისთვის ახალი ჩანაწერები") (ესპანურ ენაზე, ინგლისური რეზიუმეთი). *ანტიოკიის ორნითოლოგიური საზოგადოების ბიულეტენი* **16**(2): 1–19.

## რესურსები ინტერნეტში
* Cinnamon Teal—Birds of North America Online
* Cinnamon Teal Species Account—Cornell Lab of Ornithology
## სქოლიო
კატეგორია:იხვისებრნი